Só lyk jongste Covid-19-statistiekeArgieffoto bloot ter illustrasie. (Foto: Unsplash) Suid-Afrika het teen Sondagaand altesaam 3 413 540 bevestigde Covid-19-gevalle gehad en 5 604 nuwe gevalle is aangemeld. Die styging verteenwoordig ŉ positiwiteitskoers van 27,2%. Daar is tans 210 769 aktiewe gevalle landwyd en 3 111 957 mense het reeds herstel. Nog 41 sterftes is ook bevestig, wat die sterftesyfer op 90 814 te staan bring. ŉ Totaal van 20 570 nuwe toetse vir Covid-19 is gedoen, waaronder 12 781 (62,1%) in die private sektor en 7 789 (37,9%) in die openbare sektor. Die meeste nuwe gevalle is steeds in die Wes-Kaap (28%) gevolg deur KwaZulu-Natal (26%), Gauteng (17%), die Oos-Kaap (9%), die Vrystaat en Noordwes (5% elk), Mpumalanga (4%) en Limpopo en die Noord-Kaap (3% elk). Nuwe gevalle per provinsie: Die departement het aangedui dat altesaam 27 804 007 inentings teen Sondagaand gedoen is.